
Nr. 12377 din 7.11.2024 

Referat constatator
Al încetării mandatului de consilier local al domnului Duca Victor Sergiu 


             Potrivit  Ordonanţei de Urgenţă a Guvernului nr. 57/2019 , privind Codul administrativ, cu modificările şi completările ulterioare, art.204 alin. 2 lit. a „calitatea de consilier local încetează de drept, înainte de expirarea duratei normale a mandatului , în caz de demisie ”. 
            În data de 7.11.2024  domnul Duca Sergiu  şi-a înaintat demisia în formă scrisă, act înregistrat la registratura primăriei municipiului Marghita sub nr.12347 pe motivul ieșirii, în termen legal, din starea de incompatibilitate prevăzută de art.88 din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei si anume: 
    (1) Funcţia de consilier local sau consilier judeţean este incompatibilă cu exercitarea următoarelor funcţii sau calităţi:
     c) calitatea de funcţionar public sau angajat cu contract individual de muncă în aparatul propriu al consiliului local respectiv sau în aparatul propriu al consiliului judeţean ori al prefecturii din judeţul respectiv;
        Întrucât, potrivit legii , alesul local poate renunța la una dintre cele două funcții  care atrage starea de incompatibilitate în cel mult 15 zile de la numire sau alegere în functie , prin această demisie se ia act de opțiunea domnului Duca Sergiu de a-și menține calitatea de angajat -  functie contractuală  în aparatul de specialitate al primarului  pe funcția de referent  la Casa de Cultură Marghita. 
           Potrivit art. 204  alin.(6 ), alin. (10 ) şi alin. (17) din O.U.G. nr. 57/2019 , în cazul încetării mandatului înainte de expirarea duratei normale a acestuia, consiliul local adoptă în prima sedinţă o hotărâre prin care ia act de situaţia apărută si se declară vacant locul  consilierului în cauză..
        Toate aceste prevederi sunt întărite si de  art. 55 „ incetarea mandatului de consilier local ” din Ordinul Ministerului Dezvoltării , Lucrărilor Publice si Administratiei  nr. 25/2021 pentru aprobarea modelului orientativ al statutului unităţii administrativ- teritoriale, precum şi a modelului orientativ al regulamentului de organizare  şi funcţionare a consiliului local
	În temeiul celor prezentate, având în vedere prevederile legale sus citate, propunem constatarea încetării de drept, înainte de expirarea duratei normale a mandatului de consilier local al domnului Duca Victor Sergiu  , ales pe listele Partidului Naţional Liberal , ca urmare a opţiunii de a renunţa la funcţia de consilier local şi declararea ca vacant a locului deţinut de acesta în Consiliul Local al municipiului Marghita. 
           Hotărârea Consiliului Local după adoptarea, va fi comunicată  de îndată judecătoriei competente sa valideze mandatul supleantului. 


   Primar                                                                       Secretar General 
Zsolt DEMIAN                                                       jr. Cornelia DEMETER 

